title: Komisijas Lēmums (2004. gada 23. aprīlis) par padomdevējām grupām kopējās lauksaimniecības politikas jautājumos

text:
Svarīgs juridisks paziņojums

|

32004D0391

Oficiālais Vēstnesis L 120 , 24/04/2004 Lpp. 0050 - 0060

		Komisijas Lēmums(2004. gada 23. aprīlis)par padomdevējām grupām kopējās lauksaimniecības politikas jautājumos(2004/391/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,tā kā:(1) Komisijai jāizzina sociālekonomisko nozaru un patērētāju viedokļi jautājumos, kas saistās ar tirgus dažādo kopīgo organizāciju darbību un citām jomām, uz kurām attiecas kopējā lauksaimniecības politika un lauku attīstības politika.(2) Visām ekonomikas nozarēm, kas tieši iesaistītas tirgus organizāciju darbībā un ko ietekmē lauksaimniecības politikas lēmumi, kā arī patērētājiem jābūt iespējai piedalīties Komisijas pieprasīto atzinumu sagatavošanā.(3) Attiecīgās sociālekonomiskās asociācijas un patērētāju grupas dalībvalstīs ir izveidojušas organizācijas Kopienas līmenī, kuras var pārstāvēt visas ieinteresētās personas visās dalībvalstīs.(4) Kopš 1962. gada pastāv padomdevēja struktūra, kas nodarbojas ar lauksaimniecības jautājumiem. Pēc 1999. un 2003. gada kopējās lauksaimniecības politikas reformas un saskaņā ar Eiropas Savienības 2004. gada paplašināšanos minētā struktūra jāpārskata. Tādēļ Komisijas 1998. gada 11. marta Lēmums par padomdevējām komitejām, kuras nodarbojas ar kopējo lauksaimniecības politiku (98/235/EK) [1], jāatceļ un jāaizstāj ar jaunu lēmumu.(5) Lai nesajauktu ar formulējumu Padomes 1999. gada 28. jūnija Lēmumā 1999/468/EK, ar ko nosaka Komisijai piešķirto ieviešanas pilnvaru īstenošanas kārtību [2] attiecībā uz padomdevējām komitejām, ir lietderīgi nelietot terminu "komitejas" to struktūru apzīmēšanai, kas jāizveido ar šo lēmumu,NOLEMJ.1. pants1. Komisijas aizbildnībā izveido šādas grupas:a) padomdevējas grupas, kas iekļautas I pielikumā;b) darba grupas, kas paredzētas 4. panta 1. punktā.2. Komisija var konsultēties ar padomdevējām grupām visos jautājumos, kas attiecas uz kopējo lauksaimniecības politiku un lauku attīstības politiku un uz tās īstenošanu, un īpaši uz kopīgajām tirgus organizācijām un pasākumiem, kuri Komisijai jāpieņem šajā sakarā.2. pants1. Grupas, kas paredzētas 1. pantā, saskaņā ar 3. panta nosacījumiem pārstāv šādas sociālekonomisko interešu grupas:- lauksaimniecības produktu ražotājus un lauksaimniecības kooperatīvus,- lauksaimniecības un pārtikas ražošanas nozares,- lauksaimniecības produktu un pārtikas produktu tirdzniecību,- lauksaimniecības darbiniekus un pārtikas rūpniecības darbiniekus, patērētājus un vides aktīvistus.Īpašos gadījumos var pārstāvēt citas interešu grupas.2. Padomdevēju grupu sastāvs katrai sociālekomisko interešu grupai atvēlēto vietu skaita izteiksmē ir noteikts II pielikumā.3. pants1. Komisija uzaicina sociālekomiskās organizācijas, kas izveidotas Kopienas līmenī un iekļautas interešu grupu Kopienas reģistrā (še turpmāk "sociālekonomiskās organizācijas"), izraudzīties ekspertus. Sociālekonomiskajām organizācijām, ieskaitot sociālos partnerus, jābūt reprezentatīvākajām attiecībā uz interesēm, kas norādītas 2. panta 1. punktā, un to darbībai jābūt saistītai ar kopējo lauksaimniecības politiku un lauku attīstību.2. Izraugoties ekspertus, sociālekonomiskās organizācijas cenšas nodrošināt savas nozares dažādo interešu pārstāvību.3. Komisija, īpaši interešu konflikta gadījumā, var noraidīt sociālekonomiskās organizācijas izraudzīto ekspertu, ja tas nešķiet piemērots. Tādā gadījumā Komisija tūlīt informē sociālekonomisko organizāciju, kura attiecīgi izraugās citu ekspertu.4. pants1. Pēc padomdevējas grupas pieprasījuma un ar Komisijas piekrišanu var izveidot vienu vai vairākas darba grupas īpašu jautājumu izskatīšanai. Šādas grupas sastāv no ekspertiem attiecīgajā jomā, kurus izraugās sociālekonomiskās organizācijas. Piemēro 3. panta 3. punkta noteikumus.2. Komisija pēc vajadzības izraugās ekspertus un uzaicina tos uz 1. punktā minēto darba grupu sanāksmēm.3. Šā panta 1. punktā minēto darba grupu sanāksmju priekšsēdētājs ir Komisijas pārstāvis.5. pants1. Pēc apspriešanās ar Komisiju katra padomdevēja grupa savā pirmajā sanāksmē pēc šā lēmuma piemērošanas dienas un savā pirmajā sanāksmē pēc divu gadu termiņa, kas paredzēts 3. punktā, ievēlē priekšsēdētāju no saviem ekspertiem:a) pirmajā balsojumā ar klātesošo ekspertu divu trešdaļu balsu vairākumu;b) turpmākajos balsojumos ar klātesošo ekspertu vienkāršu balsu vairākumu; vienāda balsu skaita gadījumā Komisija nodrošina pagaidu priekšsēdētāju.2. Katra padomdevēja grupa savā pirmajā sanāksmē ievēlē divus priekšsēdētāja vietniekus saskaņā ar 1. punktā noteikto procedūru. Priekšsēdētāja vietniekus saskaņā ar atkāpēm, kas jāparedz Komisijai, izraugās no sociālekonomiskajām nozarēm, kuras nav nozare, pie kuras pieder priekšsēdētājs.3. Priekšsēdētāja un abu priekšsēdētāja vietnieku pilnvaru laiks ir divi gadi, un tos uz tādu pašu termiņu var ievēlēt atkārtoti. Priekšsēdētājs nepaliek amatā ilgāk par diviem termiņiem pēc kārtas.4. Jaunais priekšsēdētājs grupai jāizraugās tā, lai tas nav no tās pašas sociālekonomiskās nozares, no kuras tā priekštecis.5. Priekšsēdētājs atbild par pareiza sanāksmju protokola kopsavilkuma sagatavošanu ziņojumam.Komisija var grozīt priekšsēdētāja ziņojuma projektu līdz tā izplatīšanai un apstiprināšanai grupā.6. pants1. Tikai tie eksperti, ko saskaņā ar 3. pantu katrai II pielikumā iekļautajai organizācijai atvēlēto vietu skaita robežās izraudzījušās sociālekonomiskās organizācijas, piedalās I pielikumā iekļauto grupu sanāksmēs. Var būt klāt arī Komisijas pārstāvji un personas, kas uzaicinātas saskaņā ar šā panta 3., 4. un 5. punktu. Sanāksmēs noteikti ir klāt priekšsēdētājs un abi priekšsēdētāja vietnieki.2. Sociālekonomiskās organizācijas vismaz trīs darbdienas pirms sanāksmes informē Komisiju par ekspertiem, ko tās izraudzījušās.3. Pēc tādas organizācijas pieprasījuma, kurai grupā atvēlēta viena vai vairākas vietas, grupas priekšsēdētājs ar Komisijas piekrišanu var uzaicināt attiecīgās organizācijas ģenerālsekretāru būt klāt sanāksmēs novērotāja statusā.Tomēr, ja organizācijas ģenerālsekretārs nevar būt klāt, tas var piešķirt savu novērotāja vietu citai personai pēc savas izvēles.4. Novērotājiem sanāksmēs nav tiesību izteikties. Tomēr priekšsēdētājs ar Komisijas piekrišanu var uzaicināt viņus izteikties.5. Pēc tādas organizācijas pieprasījuma, kurai grupā atvēlēta viena vai vairākas vietas, un, ja darba kārtībā iekļautie jautājumi ir īpaši tehniski, grupas priekšsēdētājs ar Komisijas piekrišanu var uzaicināt 1. punktā neminētus ekspertus, lai tie piedalās apspriešanā grupā.Komisija pēc savas iniciatīvas var uzaicināt jebkuru personu, kurai ir piemērota kvalifikācija kādā no darba kārtībā iekļautajiem jautājumiem, lai tā eksperta statusā piedalās šā jautājuma apspriešanā grupā.Eksperti, kas uzaicināti, ievērojot šo punktu, piedalās tikai tā jautājuma apspriešanā, kuru apspriest tie uzaicināti.6. Ceļa izdevumus, kas ekspertiem rodas sakarā ar grupas sanāksmēm, Komisija atmaksā saskaņā ar spēkā esošajiem noteikumiem. Komisija patur tiesības atkāpties no šīs normas. Eksperti un novērotāji par saviem pakalpojumiem nesaņem atalgojumu.7. pants1. Grupu sanāksmes sasauc Komisija, un tās parasti notiek Komisijas galvenajos birojos.2. Komisija grupām nodrošina sekretariāta pakalpojumus.8. pantsPriekšsēdētājs sadarbībā ar Komisiju un, apspriežoties ar pārējo interešu pārstāvjiem grupā, nosaka padomdevēju grupu darba kārtībā iekļaujamos jautājumus vismaz 25 darbdienas pirms grupas sanāksmes. Komisija parasti izsūta darba kārtību sociālekonomiskajām organizācijām 20 darbdienas pirms sanāksmes, vēlams ar elektroniskiem līdzekļiem.Katras grupas priekšsēdētājs pēc savas iniciatīvas vai pēc kādas pārstāvētās interešu grupas pieprasījuma var ieteikt Komisijai apspriesties ar viņa grupu par kādu jautājumu, kas ir tās kompetencē.9. pantsPadomdevējas grupas apspriež jautājumus, par kuriem Komisija ir pieprasījusi atzinumu. Ja Komisija vēlas saņemt kādas grupas atzinumu, tad tā var noteikt termiņu, kurā atzinums jāsniedz.Apspriešanu padomdevējās grupās beidz bez balsošanas. Ja grupā vienprātīgi vienojas par sniedzamo atzinumu, tad tā sagatavo kopīgus secinājumus un tos pievieno protokola kopsavilkumam.Pēc grupas priekšlikuma Komisija grupas apspriežu rezultātu dara zināmu Padomei.10. pantsNeskarot Līguma 287. pantu, ja Komisija norāda, ka pieprasītais atzinums vai ierosinātais jautājums saistīts ar konfidencialitāti, tad sanāksmju dalībnieki nedrīkst izpaust informāciju, ko tie ieguvuši grupā, strādājot ar šo jautājumu.11. pantsLēmumu 98/235/EK atceļ.12. pantsŠo lēmumu piemēro no 2004. gada 1. maija.Briselē, 2004. gada 23. aprīlīKomisijas vārdā —Komisijas loceklisFranz Fischler[1] OV L 88, 24.3.1998., 59. lpp.[2] OV L 184, 17.7.1999., 23. lpp.--------------------------------------------------I PIELIKUMS1. PADOMDEVĒJA GRUPA KOPĒJĀS LAUKSAIMNIECĪBAS POLITIKAS JAUTĀJUMOS2. PADOMDEVĒJA GRUPA GRAUDAUGU, EĻĻAS SĒKLU UN PROTEĪNAUGU JAUTĀJUMOS3. PADOMDEVĒJA GRUPA ŽĀVĒTAS RUPJĀS LOPBARĪBAS JAUTĀJUMOS4. PADOMDEVĒJA GRUPA CIETES JAUTĀJUMOS5. PADOMDEVĒJA GRUPA SĒKLU JAUTĀJUMOS6. PADOMDEVĒJA GRUPA CUKURA JAUTĀJUMOS7. PADOMDEVĒJA GRUPA RĪSU JAUTĀJUMOS8. PADOMDEVĒJA GRUPA ENERĢĒTIKAS UN NEPĀRTIKAS KULTŪRU JAUTĀJUMOS9. PADOMDEVĒJA GRUPA KOKVILNAS JAUTĀJUMOS10. PADOMDEVĒJA GRUPA LINU UN KAŅEPJU JAUTĀJUMOS11. PADOMDEVĒJA GRUPA PIENA JAUTĀJUMOS12. PADOMDEVĒJA GRUPA LIELLOPU GAĻAS JAUTĀJUMOS13. PADOMDEVĒJA GRUPA AITAS GAĻAS UN KAZAS GAĻAS JAUTĀJUMOS14. PADOMDEVĒJA GRUPA CŪKGAĻAS JAUTĀJUMOS15. PADOMDEVĒJA GRUPA MĀJPUTNU GAĻAS UN OLU JAUTĀJUMOS16. PADOMDEVĒJA GRUPA BIŠKOPĪBAS JAUTĀJUMOS17. PADOMDEVĒJA GRUPA AUGĻU UN DĀRZEŅU JAUTĀJUMOS18. PADOMDEVĒJA GRUPA PUĶU UN DEKORATĪVO AUGU JAUTĀJUMOS19. PADOMDEVĒJA GRUPA VĪNOGU AUDZĒŠANAS JAUTĀJUMOS20. PADOMDEVĒJA GRUPA ALKOHOLISKO DZĒRIENU JAUTĀJUMOS21. PADOMDEVĒJA GRUPA OLĪVU UN ATVASINĀTO PRODUKTU JAUTĀJUMOS22. PADOMDEVĒJA GRUPA TABAKAS JAUTĀJUMOS23. PADOMDEVĒJA GRUPA APIŅU JAUTĀJUMOS24. PADOMDEVĒJA GRUPA MEŽSAIMNIECĪBAS UN KORĶA JAUTĀJUMOS25. PADOMDEVĒJA GRUPA LAUKSAIMNIECISKĀS RAŽOŠANAS KVALITĀTES JAUTĀJUMOS26. PADOMDEVĒJA GRUPA BIOLOĢISKĀS LAUKSAIMNIECĪBAS JAUTĀJUMOS27. PADOMDEVĒJA GRUPA LAUKSAIMNIECĪBAS PRODUKTU REKLĀMAS JAUTĀJUMOS28. PADOMDEVĒJA GRUPA LAUKU ATTĪSTĪBAS JAUTĀJUMOS29. PADOMDEVĒJA GRUPA LAUKU SIEVIEŠU JAUTĀJUMOS30. PADOMDEVĒJA GRUPA LAUKSAIMNIECĪBAS UN VIDES JAUTĀJUMOS--------------------------------------------------II PIELIKUMS1. PADOMDEVĒJA GRUPA KOPĒJĀS LAUKSAIMNIECĪBAS POLITIKAS JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 30 |Tirgotāji | 8 |Rūpnieki | 8 |Darbinieki | 5 |Patērētāji | 5 |Vides aktīvisti | 3 |Citas | 2 |2. PADOMDEVĒJA GRUPA GRAUDAUGU, EĻĻAS SĒKLU UN PROTEĪNAUGU JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 25 |Tirgotāji | 8 |Rūpnieki | 8 |Darbinieki | 1 |Patērētāji | 1 |Vides aktīvisti | 2 |3. PADOMDEVĒJA GRUPA ŽĀVĒTAS RUPJĀS LOPBARĪBAS JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 8 |Tirgotāji | 2 |Rūpnieki | 5 |4. PADOMDEVĒJA GRUPA CIETES JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 6 |Tirgotāji | 3 |Rūpnieki | 6 |5. PADOMDEVĒJA GRUPA SĒKLU JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 11 |Tirgotāji | 4 |Rūpnieki | 4 |Darbinieki | 1 |Patērētāji | 1 |6. PADOMDEVĒJA GRUPA CUKURA JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 20 |Tirgotāji | 5 |Rūpnieki | 8 |Darbinieki | 1 |Patērētāji | 2 |Vides aktīvisti | 1 |7. PADOMDEVĒJA GRUPA RĪSU JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 8 |Tirgotāji | 5 |Rūpnieki | 4 |Vides aktīvisti | 1 |8. PADOMDEVĒJA GRUPA ENERĢĒTIKAS UN NEPĀRTIKAS KULTŪRU JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 17 |Tirgotāji | 5 |Rūpnieki | 6 |Darbinieki | 1 |Patērētāji | 1 |Vides aktīvisti | 2 |9. PADOMDEVĒJA GRUPA KOKVILNAS JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 8 |Tirgotāji | 3 |Rūpnieki | 4 |10. PADOMDEVĒJA GRUPA LINU UN KAŅEPJU JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 8 |Tirgotāji | 3 |Rūpnieki | 4 |11. PADOMDEVĒJA GRUPA PIENA JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 22 |Tirgotāji | 6 |Rūpnieki | 8 |Darbinieki. | 1 |Patērētāji | 1 |Vides aktīvisti | 1 |12. PADOMDEVĒJA GRUPA LIELLOPU GAĻAS JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 23 |Tirgotāji | 6 |Rūpnieki | 6 |Darbinieki | 1 |Patērētāji | 1 |Vides aktīvisti | 1 |13. PADOMDEVĒJA GRUPA AITAS GAĻAS UN KAZAS GAĻAS JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 22 |Tirgotāji | 5 |Rūpniecība | 4 |Darbinieki | 1 |Vides aktīvisti | 1 |14. PADOMDEVĒJA GRUPA CŪKGAĻAS JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 23 |Tirgotāji | 6 |Rūpnieki | 8 |Darbinieki | 1 |Patērētāji | 1 |Vides aktīvisti | 1 |15. PADOMDEVĒJA GRUPA MĀJPUTNU GAĻAS UN OLU JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 25 |Tirgotāji | 6 |Rūpnieki | 6 |Darbinieki | 1 |Patērētāji | 1 |16. PADOMDEVĒJA GRUPA BIŠKOPĪBAS JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 8 |Tirgotāji | 3 |Rūpnieki | 2 |17. PADOMDEVĒJA GRUPA AUGĻU UN DĀRZEŅU JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 27 |Tirgotāji | 8 |Rūpniecība | 6 |Darbinieki | 2 |Patērētāji | 2 |Vides aktīvisti | 2 |Citas | 1 |18. PADOMDEVĒJA GRUPA PUĶU UN DEKORATĪVO AUGU JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 14 |Tirgotāji | 9 |Darbinieki | 1 |Patērētāji | 1 |Citas | 1 |19. PADOMDEVĒJA GRUPA VĪNOGU AUDZĒŠANAS JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 20 |Tirgotāji | 7 |Rūpnieki | 6 |Darbinieki | 1 |Patērētāji | 1 |Citas | 1 |20. PADOMDEVĒJA GRUPA ALKOHOLISKO DZĒRIENU JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 6 |Tirgotāji: | 3 |Rūpnieki | 8 |Darbinieki | 1 |Patērētāji | 1 |21. PADOMDEVĒJA GRUPA OLĪVU UN ATVASINĀTO PRODUKTU JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 16 |Tirgotāji | 6 |Rūpnieki | 6 |Darbinieki | 1 |Patērētāji | 1 |Vides aktīvisti | 1 |22. PADOMDEVĒJA GRUPA TABAKAS JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 14 |Tirgotāji | 6 |Rūpnieki | 6 |Darbinieki | 1 |Patērētāji | 1 |23. PADOMDEVĒJA GRUPA APIŅU JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 12 |Tirgotāji | 7 |Rūpnieki | 5 |Darbinieki | 1 |24. PADOMDEVĒJA GRUPA MEŽSAIMNIECĪBAS UN KORĶA JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Ražotāji | 28 |Tirgotāji | 2 |Rūpnieki | 11 |Darbinieki | 3 |Patērētāji | 1 |Vides aktīvisti | 4 |25. PADOMDEVĒJA GRUPA LAUKSAIMNIECISKĀS RAŽOŠANAS KVALITĀTES JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 14 |Tirgotāji | 4 |Rūpnieki | 4 |Darbinieki | 2 |Patērētāji | 4 |Vides aktīvisti | 1 |Citas | 4 |26. PADOMDEVĒJA GRUPA BIOLOĢISKĀS LAUKSAIMNIECĪBAS JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 9 |Tirgotāji | 3 |Rūpnieki | 3 |Darbinieki | 1 |Patērētāji | 3 |Vides aktīvisti | 1 |Citas | 7 |27. PADOMDEVĒJA GRUPA LAUKSAIMNIECĪBAS PRODUKTU REKLĀMAS JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 15 |Tirgotāji | 7 |Rūpnieki | 5 |Patērētāji | 2 |Citas | 1 |28. PADOMDEVĒJA GRUPA LAUKU ATTĪSTĪBAS JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 27 |Tirgotāji | 5 |Rūpnieki | 5 |Darbinieki | 4 |Patērētāji | 3 |Vides aktīvisti | 6 |Citas | 10 |29. PADOMDEVĒJA GRUPA LAUKU SIEVIEŠU JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 7 |Tirgotāji | 1 |Rūpnieki | 1 |Darbinieki | 1 |Patērētāji | 2 |Citas | 2 |30. PADOMDEVĒJA GRUPA LAUKSAIMNIECĪBAS UN VIDES JAUTĀJUMOSPĀRSTĀVĒTĀS INTEREŠU GRUPAS (2. panta 1. punkts) | Vietu skaits (2. panta 2. punkts) |Lauksaimnieki un lauksaimniecības kooperatīvi | 21 |Tirgotāji | 4 |Rūpnieki | 4 |Darbinieki | 2 |Patērētāji | 2 |Vides aktīvisti | 8 |--------------------------------------------------


title: Padomes Lēmums (2005. gada 12. oktobris), ar ko koriģē Eiropola darbinieku pamatalgas un pabalstus

text:
               19.10.2005

               LV

               Eiropas Savienības Oficiālais Vēstnesis

               C 259/1

      PADOMES LĒMUMS

   (2005. gada 12. oktobris),
   ar ko koriģē Eiropola darbinieku pamatalgas un pabalstus
   (2005/C 259/01)
   EIROPAS SAVIENĪBAS PADOME,
   ņemot vērā Padomes Aktu (1998. gada 3. decembris), ar ko nosaka civildienesta noteikumus, kurus piemēro Eiropola darbiniekiem (1)(še turpmāk — “Civildienesta noteikumi”), un jo īpaši tā 44. pantu,
   ņemot vērā Luksemburgas Lielhercogistes ierosinājumu (2),
   ņemot vērā Eiropas Parlamenta atzinumu (3),
   ņemot vērā Eiropola valdes veikto Eiropola ierēdņu atalgojuma pārskatīšanu,
   tā kā:

               (1)

               Veicot iepriekšminēto pārskatīšanu, valde ņēma vērā dzīves dārdzības pieaugumu Nīderlandē, kā arī valsts sektorā strādājošo algu izmaiņas dalībvalstīs.

               (2)

               Minētā pārskatīšana attaisno atalgojuma palielināšanu par 0,2 % laika posmā no 2003. gada 1. jūlija līdz 2004. gada 1. jūlijam.

               (3)

               Pamatojoties uz pārskatīšanas rezultātiem, Padomei ar vienprātīgu lēmumu būtu jākoriģē Eiropola darbinieku pamatalgas un pabalstus,

         IR PIEŅĒMUSI ŠO LĒMUMU.
   1. pants
   No 2004. gada 1. jūlija Civildienesta noteikumus ar šo groza šādi:

               a)

               mēneša pamatalgu tabulu 45. pantā aizstāj ar šādu tabulu:

                           «1

                           2

                           3

                           4

                           5

                           6

                           7

                           8

                           9

                           10

                           11

                           1

                           14 678,38

                           2

                           13 180,56

                           3

                           9 046,67

                           9 280,32

                           9 513,99

                           9 765,62

                           10 017,25

                           10 280,84

                           10 543,24

                           10 820,06

                           11 098,65

                           11 392,22

                           11 682,78

                           4

                           7 878,38

                           8 088,08

                           8 294,78

                           8 513,45

                           8 732,14

                           8 962,79

                           9 190,45

                           9 433,11

                           9 675,73

                           9 930,37

                           10 185,00

                           5

                           6 491,44

                           6 662,18

                           6 829,92

                           7 009,67

                           7 189,41

                           7 381,12

                           7 569,84

                           7 770,55

                           7 968,26

                           8 177,94

                           8 387,65

                           6

                           5 562,82

                           5 709,58

                           5 856,38

                           6 012,15

                           6 164,91

                           6 326,68

                           6 488,44

                           6 659,19

                           6 829,92

                           7 009,67

                           7 189,41

                           7

                           4 637,17

                           4 759,99

                           4 879,80

                           5 008,62

                           5 137,42

                           5 272,23

                           5 407,03

                           5 550,83

                           5 691,61

                           5 841,40

                           5 991,17

                           8

                           3 942,19

                           4 047,04

                           4 148,88

                           4 259,72

                           4 367,55

                           4 481,40

                           4 595,23

                           4 718,06

                           4 837,87

                           4 966,68

                           5 092,48

                           9

                           3 474,88

                           3 567,74

                           3 660,62

                           3 756,45

                           3 852,32

                           3 954,17

                           4 056,02

                           4 163,86

                           4 268,74

                           4 382,55

                           4 493,39

                           10

                           3 013,56

                           3 094,46

                           3 172,32

                           3 256,19

                           3 337,09

                           3 426,95

                           3 516,81

                           3 609,68

                           3 699,54

                           3 798,41

                           3 894,26

                           11

                           2 920,71

                           2 998,59

                           3 073,46

                           3 154,36

                           3 235,23

                           3 322,10

                           3 405,98

                           3 495,85

                           3 585,72

                           3 681,59

                           3 774,42

                           12

                           2 318,60

                           2 381,48

                           2 441,38

                           2 504,31

                           2 567,22

                           2 636,11

                           2 705,02

                           2 776,91

                           2 845,80

                           2 920,71

                           2 995,59

                           13

                           1 992,06

                           2 045,98

                           2 096,91

                           2 153,84

                           2 207,76

                           2 267,66

                           2 324,58

                           2 387,47

                           2 447,41

                           2 513,31

                           2 576,20»

               b)

               summu “EUR 986,57” 59. panta 3. punktā aizstāj ar “EUR 988,54”;

               c)

               summu “EUR 1 973,14” 59. panta 3. punktā aizstāj ar “EUR 1 977,09”;

               d)

               summu “EUR 263,09” 60. panta 1. punktā aizstāj ar “EUR 263,62”;

               e)

               summu “EUR 275,04” 5. papildinājuma 2. panta 1. punktā aizstāj ar “EUR 275,59”;

               f)

               summu “EUR 11 958,42” 5. papildinājuma 3. panta 1. punktā aizstāj ar “EUR 11982,34”;

               g)

               summu “EUR 2 690,65” 5. papildinājuma 3. panta 1. punktā aizstāj ar “EUR 2 696,03”;

               h)

               summu “EUR 16 143,87” 5. papildinājuma 3. panta 2. punktā aizstāj ar “EUR 16 176,16”;

               i)

               summu “EUR 1 195,85” 5. papildinājuma 4. panta 1. punktā aizstāj ar “EUR 1 198,24”;

               j)

               summu “EUR 896,90” 5. papildinājuma 4. panta 1. punktā aizstāj ar “EUR 898,69”;

               k)

               summu “EUR 597,91” 5. papildinājuma 4. panta 1. punktā aizstāj ar “EUR 599,11”;

               l)

               summu “EUR 478,33” 5. papildinājuma 4. panta 1. punktā aizstāj ar “EUR 479,29”;

               m)

               summu “EUR 1 687,57” 5. papildinājuma 5. panta 3. punktā aizstāj ar “EUR 1 690,95”;

               n)

               summu “EUR 2 250,11” 5. papildinājuma 5. panta 3. punktā aizstāj ar “EUR 2 254,61”;

               o)

               summu “EUR 2 812,62” 5. papildinājuma 5. panta 3. punktā aizstāj ar “EUR 2 818,25”.

         2. pants
   Šo lēmumu publicē Eiropas Savienības Oficiālajā Vēstnesī.
   3. pants
   Šis lēmums stājas spēkā nākamajā dienā pēc tā pieņemšanas.

      Luksemburgā, 2005. gada 12. oktobrī

            Padomes vārdā —

            priekšsēdētājs

         C. CLARKE

      (1)  OV C 26, 30.1.1999., 23. lpp. Aktā jaunākie grozījumi izdarīti ar 2004. gada 29. aprīļa Aktu (OV C 114, 30.4.2004., 7. lpp.).

      (2)  OV C 51, 1.3.2005., 15. lpp.

      (3)  Atzinums sniegts 2005. gada 7. jūlijā (Oficiālajā Vēstnesī vēl nav publicēts).


title: Padomes Lēmums ( 2013. gada 2. septembris ), ar ko pieņem Padomes nostāju par Eiropas Savienības 2014. finanšu gada vispārējā budžeta projektu

text:
               5.9.2013

               LV

               Eiropas Savienības Oficiālais Vēstnesis

               C 256/12

         PADOMES LĒMUMS
   (2013. gada 2. septembris),
   ar ko pieņem Padomes nostāju par Eiropas Savienības 2014. finanšu gada vispārējā budžeta projektu
   2013/C 256/05
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 314. panta 3. punktu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
   tā kā:

               —

               Komisija 2013. gada 28. jūnijā iesniedza priekšlikumu, kurā izklāstīts Eiropas Savienības 2014. finanšu gada vispārējā budžeta projekts (1),

               —

               Padome izskatīja Komisijas priekšlikumu, lai noteiktu nostāju, kas attiecībā uz ieņēmumiem atbilstu Padomes Lēmumam 2007/436/EK, Euratom (2007. gada 7. jūnijs) par Eiropas Kopienu pašu resursu sistēmu (2) un attiecībā uz izdevumiem atbilstu vienošanās saturam, ko 2013. gada 27. jūnijā principā panāca par daudzgadu finanšu shēmu 2014.–2020. gadam,

         IR PIEŅĒMUSI ŠO LĒMUMU.
   Vienīgais pants
   Padome 2013. gada 2. septembrī pieņēma Padomes nostāju par Eiropas Savienības 2014. finanšu gada vispārējā budžeta projektu.
   Visu tekstu informācijai vai lejupielādei var apskatīt Padomes tīmekļa vietnē – http://www.consilium.europa.eu

      Briselē, 2013. gada 2. septembrī

            Padomes vārdā –

            priekšsēdētājs

         L. LINKEVIČIUS

      (1)  COM(2013) 450 final.

      (2)  OV L 163, 23.6.2007., 17. lpp.


title: 2007/440/EK: Komisijas Lēmums ( 2007. gada 25. jūnijs ), ar kuru atceļ Lēmumu 2005/704/EK, ar ko apstiprina saistības, kas piedāvātas saistībā ar antidempinga procedūru attiecībā uz dažu Ķīnas Tautas Republikas izcelsmes magnēzija ķieģeļu veidu importu

text:
               26.6.2007

               LV

               Eiropas Savienības Oficiālais Vēstnesis

               L 164/32

      KOMISIJAS LĒMUMS

   (2007. gada 25. jūnijs),
   ar kuru atceļ Lēmumu 2005/704/EK, ar ko apstiprina saistības, kas piedāvātas saistībā ar antidempinga procedūru attiecībā uz dažu Ķīnas Tautas Republikas izcelsmes magnēzija ķieģeļu veidu importu
   (2007/440/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1), (“pamatregula”), un jo īpaši tās 8. un 9. pantu,
   apspriedusies ar Padomdevēju komiteju,
   tā kā:
   A.   SPĒKĀ ESOŠIE PASĀKUMI

               (1)

               Padome 2005. gada oktobrī ar Regulu (EK) Nr. 1659/2005 (2) noteica galīgo antidempinga maksājumu par dažu Ķīnas Tautas Republikas izcelsmes magnēzija ķieģeļu veidu importu (“attiecīgais ražojums”).

               (2)

               Komisija ar Lēmumu 2005/704/EK (3) pieņēma cenu saistības, ko bija piedāvājis uzņēmums Yingkou Qinghua Refractories Co. Ltd (“uzņēmums”).

         B.   SAISTĪBU PĀRKĀPUMI
   1.   Saistības
   a)   Uzņēmuma, kurš uzņēmies saistības, pienākumi

               (3)

               Saskaņā ar saistībām uzņēmums piekrita, cita starpā, nepārdot attiecīgo ražojumu Eiropas Kopienai par zemākām cenām nekā saistībās noteiktās minimālās cenas (MIP).

               (4)

               Saistību noteikumi uzņēmumam uzliek par pienākumu regulāri sniegt Komisijai detalizētu informāciju (ceturkšņa ziņojumu veidā) par visiem attiecīgā ražojuma pārdevumiem Eiropas Kopienai.

               (5)

               Lai nodrošinātu saistību izpildi, uzņēmums arī apņēmās nodrošināt iespēju veikt pārbaudes šajā uzņēmumā, lai pārliecinātos par minētajos ceturkšņa ziņojumos iesniegto datu precizitāti un patiesumu, un sniegt visa veida informāciju, ko Komisija uzskata par nepieciešamu.

         b)   Citi saistību noteikumi

               (6)

               Turklāt un saskaņā ar saistību noteikumiem Eiropas Komisija saistības pieņem, pamatojoties uz uzticēšanos, un jebkāda rīcība, kas varētu kaitēt izveidotajām attiecībām ar Eiropas Komisiju, kuru pamatā ir uzticēšanās, ir pietiekams iemesls, lai nekavējoties atceltu saistības.

               (7)

               Turklāt saskaņā ar saistību noteikumiem par iemeslu tam, ka Eiropas Komisija atsauc saistības, var būt jebkādas izmaiņas apstākļos, kuri pastāvēja saistību pieņemšanas laikā un kuri būtiski ietekmēja lēmumu par saistību pieņemšanu, salīdzinājumā ar tiem apstākļiem, kas pastāv saistību īstenošanas laikā.

         2.   Pārbaudes apmeklējums uzņēmumā

               (8)

               Pārbaudes apmeklējums notika uzņēmuma telpās Ķīnas Tautas Republikā.

               (9)

               Divas dienas pirms pārbaudes uzņēmums iesniedza saistību ziņojumu redakcijas par 2006. gada otro un trešo ceturksni. Iesniegtie labojumi, cita starpā, attiecās uz maksājuma termiņa pagarināšanu pieciem darījumiem. Šīs korekcijas attiecībā uz maksāšanai atvēlēto laiku bija par iemeslu tam, ka cenas bija zemākas par MIP.

               (10)

               Turklāt pārbaudes apmeklējuma laikā tika konstatēts, ka pēc antidempinga pasākumu ieviešanas Eiropas Kopienā notikušas tirdzniecības modeļa izmaiņas. Izmeklēšanas periodā, kas attiecas uz izmeklēšanu, kuras rezultāts ir spēkā esošo pasākumu ieviešana, uzņēmums Kopienai pārdeva vienīgi attiecīgo ražojumu. Pēc pasākumu ieviešanas uzņēmums saviem klientiem Kopienā sāka pārdot arī citus ražojumus.

               (11)

               Šādas tirdzniecības modeļa izmaiņas ietekmē saistības, jo tās rada nopietnu šķērskompensācijas risku, proti, ražojumu, uz kuru neattiecas saistības, var pārdot par mākslīgi zemām cenām, lai kompensētu MIP ražojumam, uz kuru saistības attiecas.

               (12)

               Lai tālāk izvērtētu, vai šāda kompensācija patiesi ir notikusi, uzņēmumam prasīja iesniegt citiem klientiem Eiropas Kopienā un ārpus tās izsniegto rēķinu kopijas par ražojumu, uz kuru saistības neattiecas.

               (13)

               Uzņēmums iebilda, ka neesot saprātīgi analizēt citu ražojumu cenas, lai noteiktu šķērskompensāciju, jo šo ražojumu kvalitāte un attiecīgās cenas atšķirīgiem klientiem var būt dažādas. Lai šīs šaubas kliedētu, uzņēmumam lūdza iesniegt cenu sarakstu, kurā redzamas atšķirīgās kvalitātes un klienti, bet tas atteicās, atsaucoties uz faktu, ka tā ir konfidenciāla informācija par ražojumiem, uz kuriem saistības neattiecas.

               (14)

               Visbeidzot, uzņēmums iesniedza piecu 2005. un 2006. gadā izsniegtu rēķinu kopijas par ražojumiem, uz kuriem saistības neattiecas. Viens rēķins bija izdots klientam, kas vienlaikus iepirka ražojumu, uz kuru saistības neattiecas, cits rēķins bija saistīts ar klientu Kopienā, kurš no uzņēmuma neiepirka attiecīgo ražojumu. Pārējie rēķini bija izsniegti klientiem ārpus Kopienas.

               (15)

               Ņemot vērā šo piecu klientu iepirkto ražojumu dažādo kvalitāti, konstatēja, ka cena, ko maksāja Kopienas klients, kurš arī iepirka ražojumu, uz kuru saistības attiecas, bija ievērojami zemāka nekā tā cena, ko par līdzīgu kvalitāti maksāja cits Kopienas klients, kurš nepirka ražojumu, uz kuru saistības attiecās. Līdzīgas cenu atšķirības piemēroja citiem klientiem ārpus Kopienas. Tātad šāda cenu politika uzskatāma par skaidru apliecinājumu tam, ka šķērskompensācija patiesi ir notikusi.

         3.   Uzņēmuma pieņemto saistību atsaukšanas iemesli

               (16)

               Netika ievērots iepriekš 9. apsvērumā noteiktais uzņēmuma pienākums visiem attiecīgā ražojuma, uz kuru attiecas saistības, pārdevumiem piemērot MIP.

               (17)

               Turklāt izmaiņas tirdzniecības modelī, kas notikušas kopš pasākumu ieviešanas, radīja ievērojamu šķērskompensācijas risku, kas Komisijai vairs neļauj efektīvi uzraudzīt saistības, padarot tās praktiski nepiemērojamas.

               (18)

               Šķiet, ka šīs izmaiņas tirdzniecības modelī ļauj uzņēmumam Kopienas pārdevumus, uz kuriem attiecas MIP, klientiem kompensēt ar mākslīgi zemām cenām ražojumiem, uz kuriem saistības neattiecas.

               (19)

               Šīs tirdzniecības modeļa izmaiņas uzskata par būtiskām apstākļu izmaiņām salīdzinājumā ar apstākļiem saistību pieņemšanas laikā, un, ņemot vērā iepriekš 11. un 12. apsvērumā izklāstītos konstatējumus, tas ir pietiekams pamats, lai saistības atsauktu.

               (20)

               Turklāt, neiesniedzot to ražojumu cenu sarakstus, uz kuriem saistības neattiecas, uzņēmums nepildīja pienākumu sniegt būtisku informāciju saskaņā ar pamatregulas 8. panta 7. punktu un saistību noteikumiem.

               (21)

               Turklāt uzņēmuma nevēlēšanās iesniegt minētos cenu sarakstus kaitēja attiecībām, kas pamatojas uz uzticēšanos un kas bija saistību pieņemšanas pamatā.

         4.   Rakstiski iesniegta informācija
   a)   Proporcionalitāte

               (22)

               Uzņēmums atzina, ka pārkāpta vienošanās par cenu. Tomēr uzņēmums apgalvoja, ka visu pārējo darījumu pārdošanas cenas pilnībā atbilda noteiktajām minimālajām cenām (MIP). Bez tam tika iesniegta informācija, ka galīgā cena nebija ievērojami zemāka par MIP. Uzņēmums apgalvoja, ka saistību atsaukšana uz šā pamata nebūtu proporcionāla notikušajiem pārkāpumiem.

               (23)

               Atbildot uz šiem argumentiem, jānorāda, ka uzņēmums atbilstīgi saistībām apņēmās nodrošināt to, ka visu to pārdevumu neto pārdošanas cenas, kuriem šīs saistības piemēro, būtu no saistībām izrietošo noteikto minimālo cenu līmenī vai augstākas.

               (24)

               Turklāt pamatregulā nav tiešas vai netiešas prasības par to, ka saistību pārkāpumam jāattiecas uz minimālu pārdevumu vai MIP procentu.

               (25)

               Šo pieeju arī apstiprināja Pirmās instances tiesa, kas konstatēja, ka jebkurš saistību pārkāpums ir pietiekams, lai attaisnotu atteikšanos pieņemt attiecīgās saistības (4).

               (26)

               Tādēļ uzņēmuma izvirzītie argumenti nespēja atspēkot Komisijas uzskatu, ka noticis saistību pārkāpums un saistību atsaukšana būtu proporcionāla minētajam pārkāpumam.

         b)   Tirdzniecības modeļa izmaiņas

               (27)

               Uzņēmums iesniedza informāciju attiecībā uz tirdzniecības modeļa izmaiņām; tā liecina, ka tirdzniecības modeli tas nemainīja apzināti ar nolūku Kopienas patērētājiem kompensēt pārdevumus, uz kuriem attiecas MIP, nosakot mākslīgi zemas cenas ražojumiem, uz kuriem saistības neattiecas.

               (28)

               Tas apgalvoja, ka antidempinga pasākumu un nepārtrauktās attiecīgā ražojuma pārdevumu Eiropas Savienībā krituma izraisītais cenu kāpums uzņēmumam lika izstrādāt jaunus ražojumus ārpus pasākumu piemērošanas jomas, lai saglabātu tirdzniecību uz Kopienu.

               (29)

               Atbildot uz šiem argumentiem, jāuzsver, ka tirdzniecības modeļa izmaiņas rada nopietnu šķērskompensācijas risku neatkarīgi no izmaiņu rašanās iemesla. Parasti Komisija nepieņem cenu saistības, ja pastāv nopietns šķērskompensācijas risks. No tā izriet, ka, ja šādas tirdzniecības modeļa izmaiņas notiek saistību piemērošanas periodā, tas Komisijai ir pietiekami, lai atsauktu saistības, jo, neatkarīgi no tā, vai šķērskompensācija patiesi ir vai nav notikusi, šādu izmaiņu dēļ saistību izpildi nevar pienācīgi uzraudzīt.

               (30)

               Tādēļ šai sakarā uzņēmuma izvirzītie argumenti nemaina Komisijas uzskatu, ka tirdzniecības modeļa izmaiņas radīja nopietnu šķērskompensācijas risku.

         c)   Kompensācijas shēma

               (31)

               Turklāt uzņēmums iesniedza informāciju par to, ka piedāvāt izdevīgas cenas ir saprātīga un pieņemta uzņēmējdarbības prakse, cenšoties apgūt tirgu ar jaunu ražojumu, un tādēļ nevar secināt, ka faktiski ir notikusi kompensēšana, sevišķi tāpēc, ka jaunā ražojuma pārdošanas apjoms nebija pietiekams, lai pilnībā kompensētu tā ražojuma pārdevumu zaudējumus, uz kuru saistības attiecas.

               (32)

               Atbildot uz iesniegto informāciju, jāuzsver, ka izdevīga cena tika piedāvāta tikai klientam, kas pirka kā ražojumu, uz kuru attiecas saistības, tā arī pārējos ražojumus. Šādu cenu nepiedāvāja citam klientam Eiropas Savienībā, kas nepirka ražojumu, uz kuru attiecas saistības. Tādēļ no cita klienta ES iekasētā pārmērīgi augstā cena par līdzīgas kvalitātes ražojumu šo argumentāciju apgāž un pastiprina argumentu, ka šķērskompensācija patiesi ir notikusi.

               (33)

               Bez tam saistībā ar būtiskumu un proporcionalitāti jāuzsver, ka Komisijai nav noteikta prasība, vērtējot, ir vai nav notikusi šķērskompensācija, pierādīt to, ka attiecīgā ražojuma pārdevumu kritumu izraisīja līdzvērtīgs jaunu ražojumu pārdevumu pieaugums.

         d)   Sniedzamā informācija

               (34)

               Turklāt uzņēmums apstrīdēja, ka tas būtu atteicies sniegt to ražojumu cenu sarakstu, uz kuriem saistības neattiecas, un apgalvoja, ka tam neesot vienota cenu saraksta, jo atšķirīgos reģionos atšķirīgiem klientiem piemēro dažādas cenas.

               (35)

               Atbildot uz iesniegto informāciju, jānorāda, ka, lai šo jautājumu atrisinātu, uzņēmumu lūdza sniegt pieejamos cenu sarakstus, bet uzņēmums to nevēlējās darīt, apgalvodams, ka tā esot konfidenciāla informācija par ražojumiem, uz kuriem pasākumi neattiecas.

               (36)

               Tādēļ uzņēmuma šai saistībā sniegtie argumenti nemaina Komisijas uzskatu, ka uzņēmums nav pildījis saistības saskaņā ar pamatregulas 8. panta 7. punktu – ļaut pārbaudīt saistītus datus.

         C.   LĒMUMA 2005/704/EK ATCELŠANA

               (37)

               Ņemot vērā iepriekš minēto, ir jāatsauc saistību pieņemšana un jāatceļ Lēmums 2005/704/EK. Tādēļ jāpiemēro galīgais antidempinga maksājums, kas noteikts ar Regulas (EK) Nr. 1659/2005 1. panta 2. punktu par attiecīgā ražojuma importu no uzņēmuma,

         IR NOLĒMUSI ŠĀDI.
   1. pants
   Ar šo atceļ Lēmumu 2005/704/EK.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2007. gada 25. jūnijā

            Komisijas vārdā —

            Komisijas loceklis

         Peter MANDELSON

      (1)  OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 2117/2005 (OV L 340, 23.12.2005., 17. lpp.).

      (2)  OV L 267, 12.10.2005., 1. lpp.

      (3)  OV L 267, 12.10.2005., 27. lpp.

      (4)  Šajā sakarā skatīt lietu T-51/96 Miwon pret Eiropas Savienības Padomi [ECR 2000., II-1841. lpp.], 52. punkts; lietu T-340/99 Arne Mathisen AS pret Eiropas Savienības Padomi [ECR 2002., II-2905. lpp.], 80. punkts.


title: Padomes Lēmums 2012/170/KĀDP ( 2012. gada 23. marts ), ar ko groza Padomes Lēmumu 2010/573/KĀDP par ierobežojošiem pasākumiem pret Moldovas Republikas Piedņestras apgabala vadību

text:
               24.3.2012

               LV

               Eiropas Savienības Oficiālais Vēstnesis

               L 87/92

         PADOMES LĒMUMS 2012/170/KĀDP
   (2012. gada 23. marts),
   ar ko groza Padomes Lēmumu 2010/573/KĀDP par ierobežojošiem pasākumiem pret Moldovas Republikas Piedņestras apgabala vadību
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2010. gada 27. septembrī pieņēma Lēmumu 2010/573/KĀDP (1).

               (2)

               Lai sekmētu virzību uz Piedņestras konflikta politisku risinājumu un atjaunotu personu brīvas pārvietošanās iespēju pāri Piedņestras reģiona administratīvajām robežām, vēl līdz 2012. gada 30. septembrim būtu jāaptur ierobežojošo pasākumu piemērošana saistībā ar Lēmuma 2010/573/KĀDP I pielikumu. Minētajam laikposmam beidzoties, Padomei būtu jāpārskata minētie ierobežojošie pasākumi, ņemot vērā notikumu attīstību abās iepriekšminētajās jomās.

               (3)

               Lai sekmētu virzību to atlikušo problēmu risināšanā, kas saistītas ar skolām, kurās rakstībā izmanto latīņu alfabētu, vēl līdz 2012. gada 30. septembrim būtu jāaptur ierobežojošo pasākumu piemērošana saistībā ar Lēmuma 2010/573/KĀDP II pielikumu. Minētajam laikposmam beidzoties, Padomei būtu jāpārskata minētie ierobežojošie pasākumi, lai nodrošinātu tādus apstākļus, ka Piedņestras reģiona skolas, kurās rakstībā izmanto latīņu alfabētu, varētu faktiski un noturīgi atsākt normālu darbību, proti, lai šajā nolūkā Piedņestras de facto pārvalde atceltu šo skolu reģistrācijas ierobežojumus, lai visām minētajām skolām tiktu radīti darbībai piemēroti apstākļi un lai šie darbības apstākļi būtu ilgtspējīgi.

               (4)

               Būtu jāatjaunina informācija par personām, kuras ir iekļautas Lēmuma 2010/573/KĀDP I un II pielikuma sarakstos.

               (5)

               Lēmums 2010/573/KĀDP būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmuma 2010/573/KĀDP 4. panta 3. punktu aizstāj ar šādu punktu:

      "3.   Šajā lēmumā paredzētos ierobežojošos pasākumus aptur līdz 2012. gada 30. septembrim. Minētā laikposma beigās Padome pārskata minētos ierobežojošos pasākumus.".

   2. pants
   1.   Lēmuma 2010/573/KĀDP I pielikumu groza saskaņā ar šā lēmuma I pielikumu.
   2.   Lēmuma 2010/573/KĀDP II pielikumu groza saskaņā ar šā lēmuma II pielikumu.
   3. pants
   Šis lēmums stājas spēkā tā pieņemšanas dienā.

      Briselē, 2012. gada 23. martā

            Padomes vārdā –

            priekšsēdētāja

         C. ASHTON

      (1)  OV L 253, 28.9.2010., 54. lpp.

      I PIELIKUMS
      Ierakstus attiecībā uz turpmāk norādītajām personām aizstāj ar šādiem ierakstiem:

                  1.

                     SMIRNOV, Igor Nikolayevich, bijušais "prezidents", dzimis 1941. gada 23. oktobrīKhabarovsk (Habarovskā), Krievijas Federācijā; Krievijas pase Nr. 50No0337530.

                  2.

                     SMIRNOV, Vladimir Igorevich, 1. punktā minētās personas dēls un bijušais "Valsts Muitas komitejas priekšsēdētājs", dzimis 1961. gada 3. aprīlīKupiansk (Kupjanskā), Kharkovskaya oblast (Harkovas apgabalā) vai Novaya Kakhovka (Novajā Kahovkā), Khersonskaya oblast (Hersonas apgabalā), Ukrainā; Krievijas pase Nr. 50No00337016.

                  3.

                     KHAZHEYEV, Stanislav Galimovich, bijušais "aizsardzības ministrs", dzimis 1941. gada 28. decembrīChelyabinsk (Čeļabinskā), Krievijas Federācijā.

                  4.

                     ANTYUFEYEV, Vladimir Yuryevich, alias SHEVTSOV, Vadim, bijušais "valsts drošības ministrs", dzimis 1951. gadā Novosibirsk (Novosibirskā), Krievijas Federācijā; Krievijas pase.

                  5.

                     KOROLYOV, Alexandr Ivanovich, bijušais "prezidenta vietnieks", dzimis 1958. gada 24. oktobrīWroclaw (Vroclavā), Polijā; Krievijas pase.

                  6.

                     KRASNOSELSKY, Vadim Nikolayevich, bijušais "iekšlietu ministrs", dzimis 1970. gada 14. aprīlīDauriya (Daurijā), Zabaykalskyi rayon (Aizbaikāla rajonā), Chitinskaya oblast (Čitas apgabalā), Krievijas Federācijā.

                  7.

                     ATAMANIUK, Vladimir, bijušais "aizsardzības ministra vietnieks".

      II PIELIKUMS
      Ierakstus attiecībā uz turpmāk norādītajām personām aizstāj ar šādiem ierakstiem:

                  1.

                     MAZUR, Igor Leonidovich, bijušais "valsts pārvaldes vadītājs Dubossary Rayon (Dubosarijas rajonā)", dzimis 1967. gada 29. janvārīDubossary (Dubosarijā), Moldovas Republikā.

                  2.

                     PLATONOV, Yuri Mikhailovich, pazīstams kā Yury PLATONOV, bijušais "valsts pārvaldes vadītājs Rybnitsa Rayon (Ribņicas rajonā) un Rybnitsa (Ribņicas) pilsētas pašvaldības vadītājs", dzimis 1948. gada 16. janvārīKlimkovo (Kļimkovā), Poddorsky rayon (Podorskas rajonā), Novgorodskaya oblast (Novgorodas apgabalā); Krievijas pase Nr. 51No0527002, izdota 2001. gada 4. maijā Krievijas vēstniecībā Chisinau (Kišiņevā).

                  3.

                     KOGUT, Vecheslav Vasyilevich, bijušais "valsts pārvaldes vadītājs Bender (Benderos)", dzimis 1950. gada 16. februārīTaraclia (Taraklijā), Chadir-Lunga rayon (Čadir-Lungas rajonā), Moldovas Republikā.

                  4.

                     KOSTIRKO, Viktor Ivanovich, bijušais "valsts pārvaldes vadītājs Tiraspol (Tiraspolē)", dzimis 1948. gada 24. maijāKomsomolsk na Amure (Komsomoļskā pie Amūras), Habarovsky kray (Habarovskas novadā), Krievijas Federācijā.


title: Padomes Lēmums 2008/918/KĀDP ( 2008. gada 8. decembris ) par Eiropas Savienības militāras operācijas sākšanu ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem ( Atalanta )

text:
               9.12.2008

               LV

               Eiropas Savienības Oficiālais Vēstnesis

               L 330/19

      PADOMES LĒMUMS 2008/918/KĀDP
   (2008. gada 8. decembris)
   par Eiropas Savienības militāras operācijas sākšanu ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (Atalanta)
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 17. panta 2. punktu,
   ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (1) (Atalanta), jo īpaši tās 5. pantu,
   tā kā:

               (1)

               Apvienoto Nāciju Organizācijas Drošības padome (ANO DP) savā 2008. gada 15. maija Rezolūcijā 1814 (2008) par situāciju Somālijā lūdz valstīm un reģionālām organizācijām ciešā koordinācijā veikt pasākumus, lai aizsargātu kuģus, kas piedalās humānās palīdzības transportēšanā un piegādē Somālijai un ANO atļautu darbību veikšanā.

               (2)

               ANO DP savā 2008. gada 2. jūnija Rezolūcijā 1816 (2008) par situāciju Somālijā pauda bažas par draudiem, ko pirātiski uzbrukumi kuģiem un bruņotas laupīšanas rada humānās palīdzības piegādei Somālijā, jūras tirdzniecības ceļu drošībai un starptautiskajai navigācijai. ANO DP jo īpaši aicināja valstis, kas vēlas izmantot jūras tirdzniecības ceļus Somālijas piekrastē, sadarbojoties ar Pārejas laika federālo valdību (PLFV) pastiprināt un koordinēt darbības, lai novērstu jūrā veiktus pirātiskus uzbrukumus un bruņotas laupīšanas.

               (3)

               ANO DP savā 2008. gada 7. oktobra Rezolūcijā 1838 (2008) par situāciju Somālijā ir izteikusi gandarījumu par to, ka tiek plānota iespējama Eiropas Savienības jūras militāra operācija, kā arī par citām starptautiskām un valstu iniciatīvām, kas sāktas, lai īstenotu Rezolūciju 1814 (2008) un Rezolūciju 1816 (2008), un mudināja visas valstis, kurām ir atbilstīgi līdzekļi, sadarboties ar PLFV, lai saskaņā ar Rezolūcijas 1816 (2008) noteikumiem cīnītos pret pirātismu un bruņotām laupīšanām jūrā. Vienlaikus tā aicināja visas valstis un reģionālas organizācijas, ievērojot Rezolūcijas 1816 (2008) noteikumus, turpināt rīkoties, lai aizsargātu Pasaules pārtikas programmas jūras karavānas, kas ir svarīgas, lai Somālijas iedzīvotājiem nogādātu humāno palīdzību.

               (4)

               Saskaņā ar Rezolūcijas 1816 (2008) 7. punktu Pārejas laika federālā valdība vēstulē, kas datēta ar 2008. gada 14. novembri, paziņoja Apvienoto Nāciju Organizācijas ģenerālsekretāram par tai izteikto piedāvājumu.

               (5)

               Eiropas Savienībai varētu nākties balstīties uz ANO DP turpmākajām rezolūcijām attiecībā uz situāciju Somālijā.

               (6)

               Saskaņā ar 6. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās tādu Eiropas Savienības lēmumu un rīcību izstrādē un ieviešanā, kas saistīti ar aizsardzību, un tāpēc nepiedalās minētās operācijas finansēšanā.

         IR PIEŅĒMUSI ŠO LĒMUMU.
   1. pants
   Operācijas plāns un spēka lietošanas noteikumi attiecībā uz militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem, turpmāk “operācija Atalanta”, ir apstiprināti.
   2. pants
   Operāciju Atalanta sāk 2008. gada 8. decembrī.
   3. pants
   Operācijas Atalanta komandieris ar šo brīdi ir pilnvarots izdot aktivizēšanas pavēli (ACTORD), lai izvietotu bruņotos spēkus un sāktu misijas izpildi.
   4. pants
   Šis lēmums stājas spēkā tā pieņemšanas dienā.
   5. pants
   Šo lēmumu publicē Eiropas Savienības Oficiālajā Vēstnesī.

      Briselē, 2008. gada 8. decembrī

            Padomes vārdā —

            priekšsēdētājs

         B. KOUCHNER

      (1)  OV L 301, 12.11.2008., 33. lpp.


title: Padomes Lēmums 2014/507/KĀDP ( 2014. gada 30. jūlijs ), ar ko groza Lēmumu 2014/386/KĀDP par ierobežojumiem attiecībā uz Krimas vai Sevastopoles izcelsmes precēm, reaģējot uz Krimas un Sevastopoles nelikumīgo aneksiju

text:
               30.7.2014

               LV

               Eiropas Savienības Oficiālais Vēstnesis

               L 226/20

         PADOMES LĒMUMS 2014/507/KĀDP
   (2014. gada 30. jūlijs),
   ar ko groza Lēmumu 2014/386/KĀDP par ierobežojumiem attiecībā uz Krimas vai Sevastopoles izcelsmes precēm, reaģējot uz Krimas un Sevastopoles nelikumīgo aneksiju
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2014. gada 23. jūnijā pieņēma Lēmumu 2014/386/KĀDP (1).

               (2)

               Ņemot vērā, ka Krimas nelikumīgā aneksija joprojām turpinās, Padome uzskata, ka būtu jāpieņem papildu pasākumi, lai ierobežotu tirdzniecību ar Krimu un Sevastopoli un ieguldījumus tajās.

               (3)

               Ir vajadzīga Savienības turpmāka rīcība, lai īstenotu dažus pasākumus.

               (4)

               Tāpēc būtu attiecīgi jāgroza Lēmums 2014/386/KĀDP,

         IR PIEŅĒMUSI ŠO LĒMUMU.
   1. pants
   Ar šo Lēmumu 2014/386/KĀDP groza šādi:

               1)

               nosaukumu aizstāj ar šādu:
               “Padomes Lēmums 2014/386/KĀDP (2014. gada 23. jūnijs) par ierobežojošiem pasākumiem, reaģējot uz Krimas un Sevastopoles nelikumīgo aneksiju”;

               2)

               iekļauj šādus pantus:
               “4.a pants
               1.   Dalībvalstu valstspiederīgajiem vai no dalībvalstu teritorijas, vai izmantojot kuģus vai gaisa kuģus, kas atrodas dalībvalstu jurisdikcijā, ir aizliegts pārdot, piegādāt vai nodot svarīgas iekārtas un tehnoloģijas – neatkarīgi no tā, vai to izcelsme ir vai nav dalībvalstu teritorijā, – infrastruktūras projektu izveidei, iegādei vai attīstībai šādās Krimas un Sevastopoles nozarēs:

                           a)

                           transports;

                           b)

                           telesakari;

                           c)

                           enerģētika.

                     Savienība veic vajadzīgos pasākumus, lai noteiktu atbilstīgos priekšmetus, attiecībā uz kuriem piemēro šo punktu.
               2.   Ir aizliegts uzņēmumiem Krimā un Sevastopolē, kas iesaistīti infrastruktūras izveidē, iegādē vai attīstībā 1. punktā minētajās nozarēs Krimā un Sevastopolē, sniegt:

                           a)

                           tehnisko palīdzību vai apmācību un citus pakalpojumus saistībā ar svarīgām iekārtām un tehnoloģijām, kas noteiktas saskaņā ar 1. punktu;

                           b)

                           finansējumu vai finansiālu palīdzību, lai pārdotu, piegādātu, nodotu vai eksportētu svarīgas iekārtas un tehnoloģijas, kas noteiktas saskaņā ar 1. punktu, vai lai sniegtu ar tām saistītu tehnisko palīdzību vai apmācību.

                     3.   Ir aizliegts apzināti vai tīši piedalīties darbībās, kuru mērķis vai sekas ir izvairīšanās no 1. un 2. punktā minētajiem aizliegumiem.
               4.b pants
               1.   Dalībvalstu valstspiederīgajiem vai no dalībvalstu teritorijas, vai izmantojot kuģus vai gaisa kuģus, kas atrodas dalībvalstu jurisdikcijā, ir aizliegts pārdot, piegādāt vai nodot svarīgas iekārtas un tehnoloģijas – neatkarīgi no tā, vai to izcelsme ir vai nav dalībvalstu teritorijā, – šādu dabas resursu ieguvei Krimā un Sevastopolē:

                           a)

                           nafta;

                           b)

                           gāze;

                           c)

                           minerāli.

                     Savienība veic vajadzīgos pasākumus, lai noteiktu atbilstīgos priekšmetus, attiecībā uz kuriem piemēro šo punktu.
               2.   Ir aizliegts uzņēmumiem, kas iesaistīti 1. punktā minēto dabas resursu ieguvē Krimā un Sevastopolē, sniegt:

                           a)

                           tehnisko palīdzību vai apmācību un citus pakalpojumus saistībā ar svarīgām iekārtām un tehnoloģijām, kas noteiktas saskaņā ar 1. punktu;

                           b)

                           finansējumu vai finansiālu palīdzību, lai pārdotu, piegādātu, nodotu vai eksportētu svarīgas iekārtas un tehnoloģijas, kas noteiktas saskaņā ar 1. punktu, vai lai sniegtu ar tām saistītu tehnisko palīdzību vai apmācību.

                     3.   Ir aizliegts apzināti vai tīši piedalīties darbībās, kuru mērķis vai sekas ir izvairīšanās no 1. un 2. punktā minētajiem aizliegumiem.
               4.c pants
               Aizliegumi, kas noteikti 4.a un 4.b pantā, neskar tādu līgumu izpildi līdz 2014. gada 28. oktobrim, kas noslēgti pirms 2014. gada 30. jūlija, vai papildu līgumus, kas nepieciešami minēto līgumu izpildei un kas jānoslēdz un jāizpilda ne vēlāk kā 2014. gada 28. oktobrī.
               4.d pants
               Ir aizliegts:

                           a)

                           piešķirt jebkādus finansiālus aizdevumus vai kredītus, kas konkrēti saistīti ar infrastruktūras izveidi, iegādi vai attīstību 4.a pantā minētajās nozarēs;

                           b)

                           iegūt vai palielināt līdzdalību uzņēmumos, kas veic uzņēmējdarbību Krimā un Sevastopolē un kuri iesaistīti infrastruktūras izveidē, iegādē vai attīstībā 4.a pantā minētajās nozarēs, tostarp pilnībā iegūt savā īpašumā šādus uzņēmumus un iegādāties ar līdzdalību saistītas akcijas vai vērtspapīrus;

                           c)

                           veidot jebkādus kopuzņēmumus saistībā ar infrastruktūras izveidi, iegādi vai attīstību 4.a pantā minētajās nozarēs.

                     4.e pants
               Ir aizliegts:

                           a)

                           piešķirt jebkādus finansiālus aizdevumus vai kredītus, kas konkrēti saistīti ar 4.b pantā minēto dabas resursu ieguvi Krimā un Sevastopolē;

                           b)

                           iegūt vai palielināt līdzdalību uzņēmumos, kas veic uzņēmējdarbību Krimā un Sevastopolē un kuri iesaistīti 4.b pantā minēto dabas resursu ieguvē Krimā un Sevastopolē, tostarp pilnībā iegūt savā īpašumā šādus uzņēmumus un iegādāties ar līdzdalību saistītas akcijas vai vērtspapīrus;

                           c)

                           veidot jebkādus kopuzņēmumus saistībā ar 4.b pantā minēto dabas resursu ieguvi Krimā un Sevastopolē.

                     4.f pants
               Šā lēmuma 4.d un 4.e pantā noteiktie aizliegumi:

                           a)

                           neskar tādu saistību izpildi, ko paredz līgumi vai vienošanās, kuri noslēgti pirms 2014. gada 30. jūlija;

                           b)

                           neliedz paplašināt līdzdalību, ja saistības paplašināt līdzdalību izriet no vienošanās, kas noslēgta pirms 2014. gada 30. jūlija.

                     4.g pants
               Aizliegumi, kas noteikti 4.b un 4.e pantā, neskar darījumus, kas saistīti ar uzturēšanu, lai nodrošinātu esošās infrastruktūras drošumu.”;

               3)

               5. pantam pievieno šādu teikumu:
               “Šā lēmuma 4.a līdz 4.g pantu pārskata ne vēlāk kā 2014. gada 31. decembrī”.

         2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2014. gada 30. jūlijā

            Padomes vārdā –

            priekšsēdētājs

         S. GOZI

      (1)  Padomes Lēmums 2014/386/KĀDP (2014. gada 23. jūnijs) par ierobežojumiem attiecībā uz Krimas vai Sevastopoles izcelsmes precēm, reaģējot uz Krimas un Sevastopoles nelikumīgo aneksiju (OV L 183, 24.6.2014., 70. lpp.).


title: 2009/898/EK: Padomes Lēmums ( 2009. gada 30. novembris ) par to, lai noslēgtu Nolīgumu starp Eiropas Kopienu un Barbadosu par īstermiņa vīzu atcelšanu

text:
               8.12.2009

               LV

               Eiropas Savienības Oficiālais Vēstnesis

               L 321/40

         PADOMES LĒMUMS
   (2009. gada 30. novembris)
   par to, lai noslēgtu Nolīgumu starp Eiropas Kopienu un Barbadosu par īstermiņa vīzu atcelšanu
   (2009/898/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 62. panta 2. punkta b) apakšpunkta i) punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Komisija Eiropas Kopienas vārdā ir veikusi sarunas par nolīgumu ar Barbadosu par īstermiņa vīzu atcelšanu (turpmāk “nolīgums”).

               (2)

               Ņemot vērā tā noslēgšanu, šis nolīgums Kopienas vārdā tika parakstīts 2009. gada 28. maijā un to provizoriski piemēro no minētā datuma saskaņā ar Padomes Lēmumu 2009/479/EK (2).

               (3)

               Nolīgums būtu jāapstiprina.

               (4)

               Nolīguma pārvaldei ar šo nolīgumu izveido Apvienoto komiteju, kurai būtu jāpieņem savs reglaments. Šā reglamenta pieņemšanai ir lietderīgi paredzēt vienkāršotu procedūru Kopienas nostājas izstrādāšanai.

               (5)

               Saskaņā ar 1. un 2. pantu Protokola par Apvienotās Karalistes un Īrijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, un neskarot minētā protokola 4. pantu, šīs dalībvalstis nepiedalās šā lēmuma pieņemšanā, un tā noteikumi tām nav saistoši un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināts Nolīgums starp Eiropas Kopienu un Barbadosu par īstermiņa vīzu atcelšanu (3).
   2. pants
   Padomes priekšsēdētājs sniedz nolīguma 8. panta 1. punktā minēto paziņojumu (4).
   3. pants
   Komisija, kam palīdz dalībvalstu eksperti, pārstāv Kopienu Apvienotajā ekspertu komitejā, kas izveidota ar nolīguma 6. pantu.
   4. pants
   Kopienas nostāju Apvienotajā ekspertu komitejā attiecībā uz tās reglamenta pieņemšanu, kā to prasa nolīguma 6. panta 4. punkts, pieņem Komisija pēc apspriešanās ar īpašu komiteju, ko izraudzījusies Padome.
   5. pants
   Šo lēmumu publicē Eiropas Savienības Oficiālajā Vēstnesī.

      Briselē, 2009. gada 30. novembrī

            Padomes vārdā –

            priekšsēdētāja

         B. ASK

      (1)  2009. gada 20. oktobra Atzinums (Oficiālajā Vēstnesī vēl nav publicēts).

      (2)  OV L 169, 30.6.2009., 9. lpp.

      (3)  Nolīguma tekstu skatīt OV L 169, 30.6.2009., 10. lpp.

      (4)  Šā nolīguma spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.


title: Eiropas Parlamenta Lēmums (ES) 2016/1516 (2016. gada 28. aprīlis) par Eiropas Vides aģentūras 2014. finanšu gada budžeta izpildes apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/238

         EIROPAS PARLAMENTA LĒMUMS (ES) 2016/1516
   (2016. gada 28. aprīlis)
   par Eiropas Vides aģentūras 2014. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Vides aģentūras 2014. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Vides aģentūras 2014. finanšu gada pārskatiem ar Aģentūras atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Aģentūrai par 2014. finanšu gada budžeta izpildi (05584/2016 – C8-0066/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2009. gada 23. aprīļa Regulu (EK) Nr. 401/2009 par Eiropas Vides aģentūru un Eiropas Vides informācijas un novērojumu tīklu (4), un jo īpaši tās 13. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A8-0100/2016),

               1.

               sniedz Eiropas Vides aģentūras izpilddirektoram apstiprinājumu par Aģentūras 2014. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Vides aģentūras izpilddirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerāldirektors

         Klaus WELLE

      (1)  OV C 409, 9.12.2015., 143. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 126, 21.5.2009., 13. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: 2009/242/EK: Padomes Lēmums ( 2009. gada 16. marts ), ar ko ieceļ amatā vienu Reģionu komitejas locekli no Itālijas

text:
               18.3.2009

               LV

               Eiropas Savienības Oficiālais Vēstnesis

               L 72/5

      PADOMES LĒMUMS

   (2009. gada 16. marts),
   ar ko ieceļ amatā vienu Reģionu komitejas locekli no Itālijas
   (2009/242/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Itālijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Ottaviano DEL TURCO kunga pilnvaru termiņa beigām ir atbrīvojusies viena Reģionu komitejas locekļa vieta,

         IR NOLĒMUSI ŠĀDI.
   1. pants
   Ar šo uz atlikušo pilnvaru laiku, proti, līdz 2010. gada 25. janvārim, Reģionu komitejā tiek iecelts:

      Giovanni CHIODI kungs, Presidente della Regione Abruzzo.
   2. pants
   Šis lēmums stājas spēkā tā pieņemšanas dienā.

      Briselē, 2009. gada 16. martā

            Padomes vārdā —

            priekšsēdētājs

         L. CHATEL

      (1)  OV L 56, 25.2.2006., 75. lpp.


title: Padomes Lēmums 2005/316/KĀDP (2005. gada 18. aprīlis), kas attiecas uz Kopējās nostājas 2004/694/KĀDP par turpmākiem pasākumiem, lai atbalstītu sekmīgu Starptautiskā Kara noziegumu tribunāla bijušajai Dienvidslāvijai (ICTY) mandāta īstenošanu, izpildi

text:
               20.4.2005

               LV

               Eiropas Savienības Oficiālais Vēstnesis

               L 100/54

      PADOMES LĒMUMS 2005/316/KĀDP
   (2005. gada 18. aprīlis),
   kas attiecas uz Kopējās nostājas 2004/694/KĀDP par turpmākiem pasākumiem, lai atbalstītu sekmīgu Starptautiskā Kara noziegumu tribunāla bijušajai Dienvidslāvijai (ICTY) mandāta īstenošanu, izpildi
   EIROPAS SAVIENĪBAS PADOME,
   ņemot vērā Padomes Kopējo nostāju 2004/694/KĀDP (1), un jo īpaši tās 2. pantu saistībā ar Līguma par Eiropas Savienību 23. panta 2. punkta otro ievilkumu,
   tā kā:

               (1)

               Ar Kopējo nostāju 2004/694/KĀDP Padome ir pieņēmusi pasākumus, lai iesaldētu visus līdzekļus un saimnieciskos resursus, kas pieder fiziskām personām, kuras apsūdz Starptautiskais Kara noziegumu tribunāls bijušajai Dienvidslāvijai (ICTY).

               (2)

               Padome 2005. gada 21. februārī pieņēma Lēmumu 2005/148/KĀDP, ar ko izdara grozījumus sarakstā, kas ietverts Kopējās nostājas 2004/694/KĀDP pielikumā.

               (3)

               Sakarā ar Ljubomir BOROVCANIN, Gojko JANKOVIC, Sreten LUKIC, Drago NIKOLIC un Vinko PANDUREVIC kungu pārvešanu uz ICTY apcietinājuma vienībām, viņu vārdi būtu jāizslēdz no saraksta.

               (4)

               Savukārt ICTY ir iekļāvusi to personu sarakstā, pret kurām celta apsūdzība un kuras izvairās no tiesas, Zdravko TOLIMIR kungu, kura apsūdzība tika publiskota 2005. gada 10. februārī. Tādēļ šo vārdu vajadzētu iekļaut sarakstā, kas ietverts Kopējās nostājas 2004/694/KĀDP pielikumā.

               (5)

               Tādēļ būtu jāgroza saraksts, kas ietverts Kopējās nostājas 2004/694/KĀDP pielikumā,

         IR PIEŅĒMUSI ŠO LĒMUMU.
   1. pants
   Personu sarakstu, kas ietverts Kopējās nostājas 2004/694/KĀDP pielikumā, aizstāj ar tekstu, kas iekļauts šā lēmuma pielikumā.
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2005. gada 18. aprīlī

            Padomes vārdā —

            priekšsēdētājs

         J. KRECKÉ

      (1)  OV L 315, 14.10.2004., 52. lpp. Kopējā nostājā jaunākie grozījumi izdarīti ar Lēmumu 2005/148/KĀDP (OV L 49, 22.2.2005., 34. lpp.).

      PIELIKUMS

            “PIELIKUMS
            1. pantā minēto personu saraksts

                        Uzvārds, vārds: BOROVNICA Goran

                        Dzimšanas datums: 15.8.1965.
                        Dzimšanas vieta: Kozarac, Prijedor municipalitāte, Bosnija un Hercegovina
                        Valstspiederība: Bosnija un Hercegovina

                        Uzvārds, vārds: DJORDJEVIC Vlastimir

                        Dzimšanas datums: 1948. gads
                        Dzimšanas vieta: Vladicin Han, Serbija un Melnkalne
                        Valstspiederība: Serbija un Melnkalne

                        Uzvārds, vārds: GOTOVINA Ante

                        Dzimšanas datums: 12.10.1955.
                        Dzimšanas vieta: Pasman sala, Zadar municipalitāte, Horvātijas Republika

                                    Valstspiederība

                                    :

                                    Horvātija
                                    Francija

                        Uzvārds, vārds: HADZIC Goran

                        Dzimšanas datums: 7.9.1958.
                        Dzimšanas vieta: Vinkovci, Horvātijas Republika
                        Valstspiederība: Serbija un Melnkalne

                        Uzvārds, vārds: KARADZIC Radovan

                        Dzimšanas datums: 19.6.1945.
                        Dzimšanas vieta: Petnjica, Savnik, Melnkalne, Serbija un Melnkalne
                        Valstspiederība: Bosnija un Hercegovina

                        Uzvārds, vārds: LUKIC Milan

                        Dzimšanas datums: 6.9.1967.
                        Dzimšanas vieta: Visegrad, Bosnija un Hercegovina

                                    Valstspiederība

                                    :

                                    Bosnija un Hercegovina
                                    Iespējams: Serbija un Melnkalne

                        Uzvārds, vārds: LUKIC Sredoje

                        Dzimšanas datums: 5.4.1961.
                        Dzimšanas vieta: Visegrad, Bosnija un Hercegovina

                                    Valstspiederība

                                    :

                                    Bosnija un Hercegovina
                                    Iespējams: Serbija un Melnkalne

                        Uzvārds, vārds: MLADIC Ratko

                        Dzimšanas datums: 12.3.1942.
                        Dzimšanas vieta: Bozanovici, Kalinovik municipalitāte, Bosnija un Hercegovina

                                    Valstspiederība

                                    :

                                    Bosnija un Hercegovina
                                    Iespējams: Serbija un Melnkalne

                        Uzvārds, vārds: PAVKOVIC Nebojsa

                        Dzimšanas datums: 10.4.1946.
                        Dzimšanas vieta: Senjski Rudnik, Serbija un Melnkalne
                        Valstspiederība: Serbija un Melnkalne

                        Uzvārds, vārds: POPOVIC Vujadin

                        Dzimšanas datums: 14.3.1957.
                        Dzimšanas vieta: Sekovici, Bosnija un Hercegovina
                        Valstspiederība: Serbija un Melnkalne

                        Uzvārds, vārds: TOLIMIR Zdravko

                        Dzimšanas datums: 1948. gada 27. novembris
                        Dzimšanas vieta:
                        Valstspiederība: Bosnija un Hercegovina

                        Uzvārds, vārds: ZELENOVIC Dragan

                        Dzimšanas datums: 12.2.1961.
                        Dzimšanas vieta: Foca, Bosnija un Hercegovina
                        Valstspiederība: Bosnija un Hercegovina

                        Uzvārds, vārds: ZUPLJANIN Stojan

                        Dzimšanas datums: 22.9.1951.
                        Dzimšanas vieta: Kotor Varos, Bosnija un Hercegovina
                        Valstspiederība: Bosnija un Hercegovina”


title: 2009/407/EK: Eiropas Parlamenta un Padomes Lēmums ( 2009. gada 6. maijs ), ar ko groza 2006. gada 17. maija Iestāžu nolīgumu par budžeta disciplīnu un pareizu finanšu pārvaldību attiecībā uz daudzgadu finanšu shēmu (2007–2013)

text:
               29.5.2009

               LV

               Eiropas Savienības Oficiālais Vēstnesis

               L 132/8

      EIROPAS PARLAMENTA UN PADOMES LĒMUMS

   (2009. gada 6. maijs),
   ar ko groza 2006. gada 17. maija Iestāžu nolīgumu par budžeta disciplīnu un pareizu finanšu pārvaldību attiecībā uz daudzgadu finanšu shēmu (2007–2013)
   (2009/407/EK)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 21. punktu, 22. punkta pirmo un otro daļu un 23. punktu,
   ņemot vērā Komisijas priekšlikumu,
   tā kā:

               (1)

               Saistībā ar Eiropas ekonomikas atveseļošanas plānu infrastruktūras modernizēšanai un solidaritātei enerģētikas jomā Eiropas Parlaments, Padome un Komisija 2009. gada 2. aprīļa trialoga sanāksmē vienojās par enerģētikas jomas un platjoslas interneta projektu finansēšanu, kā arī par darbību stiprināšanu saistībā ar “jaunajiem uzdevumiem”, kas definēti kopējās lauksaimniecības politikas 2003. gada reformas vidusposma izvērtēšanas (“veselības pārbaudes”) kontekstā. Lai varētu veikt finansēšanu pirmāmkārt ir nepieciešams pārskatīt daudzgadu finanšu shēmu 2007.–2013. gadam saskaņā ar Iestāžu nolīguma 21., 22. un 23. punktu tā, lai 2009. gada saistību apropriāciju maksimālo apjomu 1.a izdevumu kategorijā palielinātu par EUR 2 000 000 000 pašreizējās cenās.

               (2)

               Maksimālā apjoma palielinājumu 1.a izdevumu kategorijā pilnībā līdzsvaros, samazinot 2009. gada saistību apropriāciju maksimālo apjomu 2. izdevumu kategorijā par EUR 2 000 000 000.

               (3)

               Lai saglabātu atbilstīgu attiecību starp saistībām un maksājumiem, tiks pielāgots maksājumu apropriāciju gada maksimālais apjoms. Pielāgojums būs neitrāls.

               (4)

               Tāpēc attiecīgi būtu jāgroza I pielikums Iestāžu nolīgumā par budžeta disciplīnu un pareizu finanšu pārvaldību (2),

         IR NOLĒMUŠI ŠĀDI.
   Vienīgais pants
   Iestāžu nolīguma par budžeta disciplīnu un pareizu finanšu pārvaldību I pielikumu aizstāj ar šā lēmuma pielikumu.

      Strasbūrā, 2009. gada 6. maijā

            Eiropas Parlamenta vārdā —

            priekšsēdētājs

         H.-G. PÖTTERING

            Padomes vārdā —

            priekšsēdētājs

         J. KOHOUT

      (1)  OV C 139, 14.6.2006., 1. lpp.

      (2)  Šim nolūkam summas minētajā nolīgumā pārrēķina 2004. gada cenās.

      PIELIKUMS

         2007.–2013. gada finanšu shēma, kas pārskatīta saistībā ar Eiropas ekonomikas atveseļošanas plānu (nemainīgās 2004. gada cenās)

                  (EUR miljoni – nemainīgās 2004. gada cenās)

                  Saistību apropriācijas

                  2007

                  2008

                  2009

                  2010

                  2011

                  2012

                  2013

                  Kopā
                  2007.–2013. g.

                              1.

                              Ilgtspējīga izaugsme

                     50 865

                     53 262

                     55 883

                     54 860

                     55 400

                     56 866

                     58 256

                     385 392

                              1.a

                              Konkurētspēja izaugsmei un nodarbinātībai

                  8 404

                  9 595

                  12 021

                  11 000

                  11 306

                  12 122

                  12 914

                  77 362

                              1.b

                              Kohēzija izaugsmei un nodarbinātībai

                  42 461

                  43 667

                  43 862

                  43 860

                  44 094

                  44 744

                  45 342

                  308 030

                              2.

                              Dabas resursu saglabāšana un apsaimniekošana

                     51 962

                     54 685

                     52 205

                     53 379

                     52 528

                     51 901

                     51 284

                     367 944

                  no kuriem: ar tirgu saistīti izdevumi un tiešie maksājumi

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                              3.

                              Pilsonība, brīvība, drošība un tiesiskums

                     1 199

                     1 258

                     1 380

                     1 503

                     1 645

                     1 797

                     1 988

                     10 770

                              3.a

                              Brīvība, drošība un tiesiskums

                  600

                  690

                  790

                  910

                  1 050

                  1 200

                  1 390

                  6 630

                              3.b

                              Pilsonība

                  599

                  568

                  590

                  593

                  595

                  597

                  598

                  4 140

                              4.

                              ES nozīme pasaules līmenī

                     6 199

                     6 469

                     6 739

                     7 009

                     7 339

                     7 679

                     8 029

                     49 463

                              5.

                              Administrācija
                               (1)

                     6 633

                     6 818

                     6 973

                     7 111

                     7 255

                     7 400

                     7 610

                     49 800

                              6.

                              Kompensācijas

                     419

                     191

                     190

                     800

                     Saistību apropriācijas kopā

                     117 277

                     122 683

                     123 370

                     123 862

                     124 167

                     125 643

                     127 167

                     864 169

                  procentos no NKI

                  1,08 %

                  1,09 %

                  1,07 %

                  1,05 %

                  1,03 %

                  1,02 %

                  1,01 %

                  1,048 %

                     Maksājumu apropriācijas kopā

                     115 142

                     119 805

                     110 439

                     119 126

                     116 552

                     120 145

                     119 391

                     820 600

                  procentos no NKI

                  1,06 %

                  1,06 %

                  0,96 %

                  1,01 %

                  0,97 %

                  0,98 %

                  0,95 %

                  1,00 %

                  Pieejamā rezerve

                  0,18 %

                  0,18 %

                  0,28 %

                  0,23 %

                  0,27 %

                  0,26 %

                  0,29 %

                  0,24 %

                  Pašu resursu maksimālais apjoms procentos no NKI

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

         (1)  Izdevumus pensijām, kas ietverti šīs izdevumu kategorijas maksimālajā apjomā, aprēķina kā tīrās darbinieku iemaksas attiecīgajā shēmā, no 2007. līdz 2013. gadam nosakot ierobežojumu EUR 500 miljonu apmērā, 2004. gada cenās.


title: 2012/644/ES: Padomes Lēmums ( 2012. gada 24. septembris ) par to, lai Eiropas Savienības vārdā parakstītu Nolīgumu vēstuļu apmaiņas veidā starp Eiropas Savienību un Amerikas Savienotajām Valstīm saskaņā ar 1994. gada Vispārējās vienošanās par tarifiem un tirdzniecību ( GATT ) XXIV panta 6. punktu un XXVIII pantu attiecībā uz koncesiju grozīšanu Bulgārijas Republikas un Rumānijas saistību sarakstos, tām pievienojoties Eiropas Savienībai

text:
               18.10.2012

               LV

               Eiropas Savienības Oficiālais Vēstnesis

               L 287/2

         PADOMES LĒMUMS
   (2012. gada 24. septembris)
   par to, lai Eiropas Savienības vārdā parakstītu Nolīgumu vēstuļu apmaiņas veidā starp Eiropas Savienību un Amerikas Savienotajām Valstīm saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Bulgārijas Republikas un Rumānijas saistību sarakstos, tām pievienojoties Eiropas Savienībai
   (2012/644/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Bulgārijas Republikai un Rumānijai pievienojoties Eiropas Savienībai, Padome 2007. gada 29. janvārī pilnvaroja Komisiju saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu uzsākt sarunas ar dažām citām Pasaules Tirdzniecības organizācijas dalībvalstīm.

               (2)

               Komisija ir risinājusi sarunas, ievērojot Padomes pieņemtās sarunu norādes.

               (3)

               Šīs sarunas ir pabeigtas, un 2011. gada 21. decembrī Eiropas Savienības pārstāvis un 2012. gada 17. februārī Amerikas Savienoto Valstu pārstāvis parafēja Nolīgumu vēstuļu apmaiņas veidā starp Eiropas Savienību un Amerikas Savienotajām Valstīm saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Bulgārijas Republikas un Rumānijas saistību sarakstos, tām pievienojoties Eiropas Savienībai (“nolīgums”).

               (4)

               Nolīgums būtu jāparaksta,

         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt Nolīgumu vēstuļu apmaiņas veidā starp Eiropas Savienību un Amerikas Savienotajām Valstīm saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Bulgārijas Republikas un Rumānijas saistību sarakstos, tām pievienojoties Eiropas Savienībai (“nolīgums”), ņemot vērā tā noslēgšanu (1).
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   3. pants
   Šis lēmums stājas spēkā tā pieņemšanas dienā.

      Briselē, 2012. gada 24. septembrī

            Padomes vārdā –

            priekšsēdētājs

         A. D. MAVROYIANNIS

      (1)  Nolīguma tekstu publicēs kopā ar lēmumu par tā noslēgšanu.